open-index/open-wikipedia-markdown huggingface dataset:
Geoff Platt

**Geoffrey Joseph Platt** (s. 10. heinäkuuta 1985 Toronto, Ontario, Kanada) on kanadalainen jääkiekkohyökkääjä, jolla on ollut vuodesta 2012 myös Valko-Venäjän kansalaisuus. Platt pelasi urallaa 14 kautta KHL-liigassa ja kaksi kautta SM-liigassa. NHL-liigassa hän pelasi 46 ottelua.

Platt meni naimisiin tamperelaisen Mian kanssa kesäkuussa 2015, ja he asuvat kesät Tampereella.

## Pelaajaura
Platt pelasi juniorina OHL-liigan North Bay Centennialsin, Saginaw Spiritin ja Erie Ottersin joukkueissa. Hän teki hyvin pisteitä OHL:ssä, mutta häntä ei kuitenkaan ole koskaan varattu NHL:ään. Hockey's Future -sivuston arvion mukaan NHL:n kykyjenetsijät pitivät häntä liian pienikokoisena.

NHL-kokemusta Plattilla on 41 ottelun verran Columbus Blue Jacketsista ja 5 ottelun verran Anaheim Ducksista. Blue Jacketsissa hän teki neljä maalia ja antoi kymmenen maalisyöttöä; tuolloin hän pelasi muun muassa Rick Nashin ja David Výbornýn keskushyökkääjänä. Ducksissa Platt jäi pisteittä.

Platt pelasi kauden 2008–2009 SM-liigassa Tampereen Ilveksessä. Verotusteknisistä syistä Platt liittyi joukkueeseen vasta lokakuussa ja pelasi alkukauden valkovenäläisessä Dinamo Minskissä KHL-liigassa. Plattia paikkasi alkukauden Ilveksessä Colby Genoway, joka siirtyi lokakuussa Allsvenskanin Mora IK:hon.

Ilveksessä pelatun kauden jälkeen Platt palasi vuonna 2009 Dinamo Minskiin. Platt siirtyi joulukuussa 2013 Minskistä Lokomotiv Jaroslavliin kevääseen 2016 jatkuvalla sopimuksella. 

Kaudeksi 2014–2015 Platt siirtyi KHL-joukkue TsSKA Moskovaan, jossa vietti aina kevääseen 2016 asti. Kesällä 2016 Platt solmi vuoden mittaisen sopimuksen SHL-seura Växjö Lakersin kanssa, mutta palasi takaisin TsSKA:n riveihin kaksivuotisella sopimuksella joulukuussa 2016. 

Heinäkuussa 2018 Platt solmi vuoden mittaisen sopimuksen KHL-seura Jokereiden kanssa.

Kaudeksi 2022–2023 Platt palasi SM-liigaan tekemällä vuoden mittaisen sopimuksen JYPiin. Hän teki siellä 18 pelaamassaan runkosarjaottelussa tehot 2+4=6, kunnes Plattin sopimus purettiin yhteisymmärryksessä marraskuussa 2022. Jo samana päivänä Tappara tiedotti tehneensä Plattin kanssa loppukauden 2022–2023 kattavan sopimuksen. Kauden päätteeksi Platt voitti Tapparassa Suomen mestaruuden. Hän lopetti ammattilaisuransa tuohon kauteen.

### Maajoukkuepelit

Platt edusti Kanadaa vuoden 2003 U18 MM-turnauksessa, jossa teki pelaamassaan seitsemässä ottelussa kolme maalia. Pelattuaan useita vuosia Dinamo Minskissä, Platt sai Valko-Venäjän kansalaisuuden ja edusti ensimmäistä kertaa uutta kotimaataan vuoden 2014 MM-kotikisoissa. Hän edusti Valko-Venäjää viisissä maailmanmestaruuskisoissa ja kaksissa olympialaisten karsinnoissa.

## Tilastot

## Lähteet

*
*
*
*Jatkoaika.comin uutinen Ilves-sopimuksesta
*Arvio Plattista Hockey's Future -sivustolla 

### Viitteet
National Association for the Advancement of Colored People

**National Association for the Advancement of Colored People** (NAACP) on Yhdysvalloissa toimiva järjestö, joka ajaa afroamerikkalaisten kansalaisoikeuksia. Sen päämaja on Baltimoressa, Marylandissa. Järjestön puheen- ja toiminnanjohtaja on Derrick Johnson.NAACP perustettiin 12. helmikuuta 1909 ajamaan afroamerikkalaisten poliittisia, sosiaalisia, koulutuksellisia ja taloudellisia oikeuksia. Järjestön perustajajäseninä olivat muun muassa W. E. B. Du Bois ja Ida B. Wells. NAACP:n on vaikuttanut pääasiassa oikeuslaitoksen ja poliittisen järjestelmän kautta, mutta se on järjestänyt myös erilaisia koulutusohjelmia. Järjestö on vuodesta 1910 julkaissut *Crisis*-lehteä, jonka ensimmäinen päätoimittaja oli Du Bois. Lehti ilmestyy nykyisin kaksi kertaa kuukaudessa.

Vuonna 1939 NAACP perusti itsenäisen *Legal Defense and Education Fund* -rahaston oikeusjuttuja varten. Rahasto hoiti merkittävää *[[Brown vastaan Topekan koululautakunta]]* -oikeudenkäyntiä vuonna 1953, joka johti korkeimman oikeuden päätöksellä koulujen rotuerottelun lopettamiseen Yhdysvalloissa. Toisen maailmansodan aikana se ajoi Yhdysvaltain armeijan desegregointia. Tavoite toteutui vuonna 1948. Järjestön asianajajasta Thurgood Marshallista tuli maan ensimmäinen afroamerikkalainen korkeimman oikeuden tuomari vuonna 1965.

## Lähteet

## Aiheesta muualla
Haapavesi (lehti)

**Haapavesi** on lokakuussa 1997 perustettu Haapavedellä kerran viikossa torstaisin ilmestyvä paikallislehti. Lehteä julkaisee Hilla Group Oyj.

Lehden päätoimittajana toimii Anne Mattila. Haapavesi-lehden levikki on 14 300. Lehden toimitus sijaitsee Haapavedellä.

## Päätoimittajat
* Paula Villa 1997–2000
* Kimmo Rauatmaa
* Laura Seppä
* Seppo Kangasniemi
* Suvi Hyttinen
* Katariina Anttila
* Anne Mattila (nyk.)

## Lähteet

## Aiheesta muualla
* Lehden kotisivut
The Goldbergs

**The Goldbergs** oli yhdysvaltalainen radiossa ja televisiossa esitetty komediasarja. Sarjaa markkinoitiin radion ensimmäisenä juutalaisena komediana, ja ensimmäinen jakso lähetettiin nimellä *The Rise of The Goldbergs* vuonna 1929. Vuonna 1931 nimi yksinkertaistettiin muotoon *The Goldbergs*. Radiossa sarjaa kuultiin vuoteen 1946 asti. Televisiossa sitä esitettiin vuodesta 1949 vuoteen 1956.

Sarjan päätähtenä sekä radio-, että televisioversiossa, oli Gertrude Berg (1899–1966). 

*The Goldbergs* pääsi Radio Hall of Fameen vuonna 1989.

## Lähteet
*The Museum Broadcast Communications: The Goldbergs 
*The Museum Broadcast Communications - Radio Hall of Fame: The Goldbergs 

## Aiheesta muualla
*The Goldbergs: Gertrude Berg
Lestijoki (lehti)

**Lestijoki** on Lestijokilaakson alueen kunnissa (Kannus, Toholampi, Lestijärvi) ja entisissä kunnissa (Himanka ja Lohtaja) kerran viikossa torstaisin ilmestyvä paikallislehti. Lehteä julkaisee Hilla Group Oyj. Lehti ilmestyi vuosina 1976–2007 **Lestinjoki**-nimisenä. Nimen n-kirjain jätettiin pois vuoden 2008 alussa.

Lehden päätoimittaja on Joni Mäki-Petäjä. Lestijoki-lehden levikki on 15 700. Lehden toimitus sijaitsee Kannuksessa.

## Aiheesta muualla
* Lehden kotisivut
Paavin bulla

**Paavin bulla** on roomalais-katolisen kirkon paavin julkaisema tietyn tyyppinen asiakirja. Nimitys on peräisin bullasta, joka kiinnitettiin loppuun aitouden julkaisemiseksi

Alkujaan paavin bullia oli erilaisia julkisia asiakirjoja, mutta 1400-luvulta alkaen niitä julkaistiin vain virallisissa tai juhlallisissa tilanteissa.
Rich Duwelius

**Richard Lloyd "Rich" Duwelius** (s. 23. marraskuuta 1954) on entinen yhdysvaltalainen lentopalloilija, hän oli mukana kultaa voittaneessa Yhdysvaltain joukkueessa Los Angelesin olympialaisissa 1984. Hopeaa sai Brasilia ja pronssia Italia.

## Lähteet
Pez

**Pez** on itävaltalainen karamellimerkki. Sen muovinen annostelulaite tai yleensä 4–5 samaa sarjaa edustavaa annostelijaa vaihtuu kuukausittain. Annostelijassa on värikäs varsi, jolla on piirrossarjan tai animaatioelokuvahahmon pää. Taittamalla päätä taaksepäin saa annostelijasta pienen hedelmäpastillin.

Pezin kehitti Wienissä vuonna 1927 karamellivalmistaja Eduard Haas III. Alun perin niitä myytiin tavallisessa peltirasiassa, kunnes muovien käyttö opittiin toisen maailmansodan jälkeen ja Oscar Uxa keksi peltirasiaa hygienisempinä pidetyt muoviset annostelijat vuonna 1948. Suomessa Peziä alkoi maahantuoda, pian myös valmistaa, suklaatehdas Hellas. Tuotetta kutsuttiin sen mainoksissa termillä ”puristettu virkiste” ja annostelulaitetta nimellä ”lipas”. Yhtenä myyntiargumenttina mainittiin tekstissä, että Pez ”ei rapise teatterissa”. 1970-luvulla Pezin maahantuojaksi vaihtui Alex F. Lindberg Oy, ja nykyisin se on Oy Arvid Nordquist Finland Ab.

Sana "Pez" tulee saksan piparminttua tarkoittavasta vastineesta **P**feff**e**rmin**z**, jossa on otettu sanan ensimmäinen, keskimmäinen ja viimeinen kirjain.

Pezin keräilyn harrastajille järjestetään tapaamisia Suomessa, Ruotsissa, Israelissa, Indonesiassa, USAssa, Portugalissa ja Itävallassa sekä Espanjassa, Japanissa ja Ranskassa. Pezeistä on tehty useita keräilijöiden paketteja (2–8 annostelijaa), kuten Hobitti, Taru sormusten herrasta, Ihmemaa Oz, Yhdysvaltain presidentit ja Elvis Presley.

Tarinan mukaan Pierre Omidyar perusti eBay-verkkokauppasivuston vuonna 1995, koska oli innokas Pez-annostelijoiden keräilijä ja halusi helpottaa harrastustaan. Tämän tarina on eBay sittemmin todennut tekaistuksi.

1960-luvun taitteeseen sijoittuvassa Rob Reinerin elokuvassa *[[Stand by Me – viimeinen kesä]]* (1986) esimurrosikäiset pojat pohtivat leirinuotiolla muun muassa, että jos pitäisi valita yksi ruoka mitä pitäisi syödä koko loppuelämän, mikä se olisi. ”Tuo on helppo, Pez-karkit tietenkin! Kirsikanmakuinen Pez!”

## Lähteet

## Aiheesta muualla

*FinnPezin kotisivut
*Nordic Pez collectors
Kosmopoliitti

**Kosmopoliitti** voi tarkoittaa eri asioita:

*Kosmopoliitti biologiassa
*Maailmankansalainen, ihminen joka on kotonaan useissa eri maissa
Märkälaskeuma

**Märkälaskeuma** on laskeuma, jossa jokin aine laskeutuu maahan sateen yhteydessä. Märkälaskeuma on kuivalaskeuman vastakohta. Esimerkiksi happosateet ovat märkälaskeumia.

## Lähteet
*
Penelope Wilton

**Penelope A. Wilton** (s. 3. kesäkuuta 1946) on brittiläinen näyttelijä. Hän on esiintynyt muiden muassa elokuvissa *[[Huuto vapaudelle]]* (1987), *[[Iris (vuoden 2001 elokuva)|Iris]]* (2001), *[[Shaun of the Dead]]* (2004) ja *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005). Hänen tunnetuimpia televisioroolejaan ovat rooli Isobel Crawleyna draamasarjassa Downton Abbey ja Harriet Jonesina  science fiction -televisiosarjassa Doctor Who. Wilton on lisäksi palkittu kahdesti Critics' Circle Theatre Awardilla teatterirooleistaan.

Wiltonin toisena aviomiehenä oli vuosina (1991–2001) näyttelijäkollega Ian Holm. Hän oli aiemmin (1975–1984) ollut naimisissa Daniel Masseyn kanssa.

Wiltonista tehtiin vuonna 2004 Brittiläisen imperiumin ritarikunnan upseeri.

## Aiheesta muualla
*
Yonen Buzz

**Yonen Buzz** on saksalaisen Christina Plakan piirtämä sarjakuva, joka kertoo aloittelevasta rock-yhtyeestä nimeltä Plastic Chew. Alun perin sen nimi oli Prussian Blue, mutta sitten Yhdysvalloissa perustettiin samanniminen tyttöbändi, eivätkä kustantajat halunneet, että ne sekoitettaisiin.

## Henkilöt
* **Jun Imai** on Plastic Chewn kitaristi-laulaja. Junin vanhemmat kuolivat kun hän oli pieni. Sarjan alkaessa näkee unta heistä jatkuvasti. Jun on myös ehkä ihastunut Sayuriin.

* **Sayuri Tsushima** on Plastic Chewn toinen kitaristi-laulaja. Sayuri oli sarjan alkaessa huonoissa väleissä vanhempiensa kanssa, koska he yrittivät estää Sayurin musiikkiharrastuksen, että hän saisi korkeiampia numeroita koulussa. Ensimmäisen kirjan aikana he kuitenkin sopivat riitansa. Sayuri ei ole varma tunteistaan Junia kohtaan.

* **Keigo Miyake** on Plastic Chewn rumpali. Keigo on juuri sellainen perus-teinipoika, joka ei voi vastustaa, jos kaunis tyttö tulee pyytään häntä sisälle taloon. Keigo katsoo paljon televisiota.

* **Atsushi Kato** on Plastic Chewn basisti. Atsushi on ehkä kaikista Plastic Chewn jäsenistä eniten "rock". Atsushi on myös hyvä kokki, ja loukkaantuu, jos hänen keitoksiaan ei syödä.

* **Masanori Chino** on Plastic Chewn entinen laulaja ja erittäin tärkeä ihminen Junille. Masanori on pelkkä sivuhenkilö, mutta on silti oleellinen osa Plastic Chewn historiaa. Junin mukaan Plastic Chew ei olisi niinkään pitkällä ilman Masanoria. Masanori on huomattavasti muita jäseniä vanhempi.

## Juoni

Tarina alkaa siitä, kun yhtyeen laulaja Masanori on jättänyt Plastic Chewn, ja yhtye etsii uutta jäsentä. He löytävät 16-vuotiaan Sayurin, jonka ääni sopii täysin bändin toisen laulajan, Junin ääneen. Alkuun Jun hieman aristelee Sayurin takia (yksi syy oli se, että Sayuri asui Junin huoneessa), mutta pian he oppivat elämään yhdessä. Heidän välejään tuntuu kuitenkin hiertävän se, että he molemmat tuntuvat olevan ihastuneitä toisiinsa. Ensimmäisen kirjan aikana Jun ja Sayuri suutelevat, mutta yrittävät pimittää sen kanssaan asuvilta Keigolta ja Atsushilta. Plastic Chew kuitenkin yrittää kaikista vastoinkäymisistä saada huolimatta levytyssopimuksen. Kirjojen kaikkien lukujen nimet ovat joko Plastic Chewn tai kuuluisten yhtyeiden kappaleiden nimiä.

## Lähteet
* Yonen Buzz Vol. 1 -kirja.
* TokyoPop
Rosamund Pike

**Rosamund Pike** (s. 27. tammikuuta 1979 Hammersmith, Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa *[[Kuolema saa odottaa]]* (2002), *[[The Libertine]]* (2004), *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005), *[[An Education]]*, *[[The World's End]]* (2013) ja *[[Gone Girl]]* (2014).

## Varhainen elämä

Lontoossa syntyneen Piken vanhemmat Julian ja Caroline Pike ovat molemmat oopperalaulajia. Vanhempien työn perässä perhe kiersi Eurooppaa, kunnes he palasivat Britanniaan Rosamundin ollessa seitsenvuotias. Hän pääsi opiskelemaan Badminton Schooliin Bristolissa. Myöhemmin Pike hyväksyttiin opiskelemaan englantilaista kirjallisuutta Oxfordin yliopiston Wadham Collegeen, mutta hän keskeytti opintonsa pyrkiäkseen teatterikouluihin. Tultuaan hylätyksi hän joutui palaamaan takaisin Oxfordiin ja suorittamaan tutkintonsa loppuun.

## Ura

Piken ensimmäinen merkittävä elokuvarooli oli Bond-tyttö Miranda Frostina vuoden 2002 elokuvassa *Kuolema saa odottaa*.

## Yksityiselämä

Ollessaan Oxfordissa Pike seurusteli kaksi vuotta näyttelijä Simon Woodsin kanssa. Vuonna 2007 Pike meni kihloihin elokuvaohjaajan Joe Wrightin kanssa, mutta he purkivat kihlauksen seuraavana vuonna. Vuodesta 2009 Pike on seurustellut Robie Uniacken kanssa. Heillä on vuosina 2012 ja 2014 syntyneet pojat.

## Valikoitu filmografia

* *[[Kuolema saa odottaa]]* (2002)
* *[[The Libertine]]* (2004)
* *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005)
* *[[An Education]]*
* *[[The World's End]]* (2013)
* *[[Gone Girl]]* (2014)

## Palkinnot ja ehdokkuudet

Amy Elliott-Dunnen roolistaan elokuvassa *Gone Girl* hän sai parhaan naispääosan Oscar-, Golden Globe-, Bafta- ja SAG-ehdokkuudet vuonna 2014.

## Lähteet

## Aiheesta muualla
Lemmikkikauppa

**Lemmikkikauppa** (tai **eläinkauppa**) on liike, jossa myydään pääsääntöisesti lemmikkieläimiä. Lemmikkieläimiä ovat esimerkiksi eksoottiset linnut, akvaariokalat ja matelijat. Kaupassa myydään myös niiden ruokaa ja tarvikkeita eläinten hoitoon sekä häkkejä. Eläinkaupoista saa myös tietoa ja opastusta eläinten hoidosta, ruokinnasta ja eläinten sairauksista.

Eläinkaupoissa myydään eläimille usein myös leikkikaluja sekä muita eläimille tarkoitettuja hoitotarvikkeita.
## Lemmikkikauppoja Suomessa
* Faunatar
* Musti ja Mirri
* Elaintarvikekauppa.fi
* 4pets
* Lemmikkitaivas
Brenda Blethyn

**Brenda Blethyn** (s. 20. helmikuuta 1946) on englantilainen näyttelijä. Naispääosa elokuvassa *[[Salaisuuksia ja valheita]]* (1996) toi hänelle Baftan, Golden Globen ja Cannesin parhaan näyttelijättären palkinnon ja Oscar-ehdokkuuden. Vuoden 1998 Oscar-gaalassa Blethyn oli ehdolla parhaan naissivuosan Oscarin saajaksi elokuvasta *[[Laululintu (elokuva)|Laululintu]]* (1998).

## Ura

Blethyn näytteli elokuvassa *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005). Hän esiintyy pääosassa brittiläisessä rikossarjassa *[[Vera Stanhope tutkii]]*, jota alettiin esittää Suomessa TV1:llä joulukuussa 2012. 

Blethynistä tehtiin Brittiläisen imperiumin ritarikunnan upseeri vuonna 2003. Hän julkaisi omaelämäkerran syksyllä 2006.

## Lähteet

## Aiheesta muualla
Nielu (täsmennyssivu)

**Nielu** tarkoittaa eri asioita:

*nielu, ruoansulatuselimistön ja hengitysteiden yhteinen osa
*nielu (populaatio), populaatio, joka tarvitsee jatkuvaa tulomuuttoa
*jotakin ainetta ekosysteemistä sitova asia, esimerkiksi hiilinielu
WRAP

**wRAP** on vuonna 2003 ilmestynyt suomalaisen rap-laulaja Kanan debyyttialbumi. Levyltä on julkaistu singlet *Kontti Norjaan* sekä *Sanamainari/Sydän ja pää*. Levyn musiikki on tyyliltään poppia ja rappia.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Kanashow.com
Hannah Taylor-Gordon

**Hannah Taylor-Gordon** (s. 6. maaliskuuta 1987) on brittiläinen näyttelijä. Hän on esiintynyt muun muassa *[[Anne Frank (vuoden 2001 elokuva)|Anne Frankissa]]* (2001) itsensä Anne Frankin roolissa. 

Taylor-Gordon on ollut Emmy- ja Golden Globe -ehdokkaana.

## Aiheesta muualla
*
Nitrifikaatio

**Nitrifikaatio** on aerobinen prosessi, jossa nitrifikaatiobakteerit muuttavat kemiallisilla muutoksilla ammonium-muodossa olevaa typpeä nitriitti- ja nitraatti-muotoiseksi. Nitrifikaatio on osa typen kiertokulkua. Nitrifikaatiolla on ympäristöä happamoittava vaikutus.

## Katso myös
*Ammonifikaatio
*Denitrifikaatio

## Lähteet
*

## Aiheesta muualla
*Ville Kivisalmi: Nitrifikaatiobakteerien toiminta  (pdf)
M/S Aura

**M/S Aura** (IMO 8959867) on suomalainen lautta. Aura liikennöi välillä Korppoo Galtby - Norrskata Olofsnäs. Aluksen omistaa Finnferries eli Suomen Lauttaliikenne, jolle se päätyi valtion liikelaitoksen Finstashipin Saaristovarustamolta. Aura on rakennettu vuonna 1994 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auroran sisaralus.

## Aiheesta muualla
* Saariston rengastie. Visit Parainen.
Lantamadonlakki

**Lantamadonlakki** (*Deconica coprophila*) on lannassa viihtyvä kellanruskea ja limapeitteinen helttasienilaji. Sieni on harvinainen koko maassa. Sienen heltat ovat harmahtavan ruskeita, ja mustuvat sienen vanhetessa. Jalka on vaalea. Sienen maku on jauhomainen. Ruokasieneksi siitä ei kuitenkaan ole.

## Lähteet
Bermuda National Stadium

**Bermuda National Stadium** on monikäyttöinen stadion Hamiltonissa, Bermudassa. Nykyään sitä käytetään enimmäkseen jalkapallossa Bermuda Hoggesin kotikenttänä. Stadionille mahtuu 8 500 katsojaa.
Sittamadonlakki

**Sittamadonlakki** (*Deconica subcoprophila*) on alle sentin kokoinen lannalla kasvava ruskea vähämadonlakkilaji. Sienen heltat ovat ruskeat ja tummuvat sienen vanhetessa miltei mustiksi. Jalka on vaalea. Sieni kasvaa melko harvinaisena koko Suomessa. Sen sukulaislaji on myös lannalla kasvava lantamadonlakki.

## Lähteet
* Kuvauksia madonlakeista

### Viitteet
Tummamadonlakki

**Tummamadonlakki** (*Deconica montana*) on limainen, ruskea tai vaaleahko vähämadonlakkilaji, joka viihtyy ojanpenkoilla ja hiekkamailla. Sienen jalka on vaaleanruskea, heltat ovat harmaanruskeita ja tummuvat kun sieni vanhenee. Sieni kasvaa yleisenä koko Suomessa Lappiin saakka hiekkamailla.

## Lähteet
* Kuvauksia madonlakeista

### Viitteet
Rikkamadonlakki

**Rikkamadonlakki** (*Deconica inquilina*, aiemman luokittelun mukaan *Psilocybe inquilina*) on limainen, ruskea, nahanvärinen tai kellertävä vähämadonlakkilaji. Sienen jalka on vaalea ja hyvin ohut, sienen heltat ovat aluksi vaaleat ja muuttuvat harmaanmustiksi sienen vanhetessa. Sieni kasvaa lahopuulla tai lannassa melko yleisenä koko Suomessa.

## Lähteet
* Kuvauksia madonlakeista

### Viitteet
Concorde-sopimus

**Concorde-sopimus** on Kansainvälisen autourheiluliiton (FIA), Formula 1 -tallien ja FOA:n välinen sopimus, joka määrittelee ehdot, joilla tallit kilpailevat ja miten televisiotulot ja palkintorahat jaetaan. Sopimus on nimetty Pariisin Concorde-aukion mukaan, jossa ensimmäinen sopimus allekirjoitettiin vuonna 1981. 

Sopimuksen tarkoitus on edistää ammattimaisuutta ja Formula 1:n kaupallista menestystä. Tärkein tekijä tämän saavuttamisessa on tallien velvollisuus osallistua jokaiseen kilpailuun, mikä tekee urheilusta entistä luotettavamman lähetystoiminnan harjoittajille, joiden odotetaan investoivan voimakkaasti televisiolähetysoikeuksien hankkimiseen. Vastineeksi talleille taataan prosenttiosuus urheilun kaupallisista tuloista. 

Concorde-sopimuksia on ollut kahdeksan: ensimmäinen solmittiin vuonna 1981, muut vuonna 1987, 1992, 1997, 1998, 2009, 2013 ja nykyinen sopimus vuonna 2020. Uusin sopimus on voimassa vuoteen 2025 asti. 

Sopimusten sisältö on ollut salainen kunnes vuoden 2005 lopulla tunnettu kilpaurheilutoimittaja Forrest Bond julkaisi vuoden 1997 sopimuksen.

## Lähteet
Näkösyvyys

**Näkösyvyys** tarkoittaa veden läpinäkyvyyttä. Se on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön sameutta tai valon läpäisevyyttä. Näkysyvyydellä voidaan havainnollistaa esimerkiksi järven rehevöityneisyyttä, vedenvärin tummuutta taikka saven tai humuksen määrää. Näkösyvyyteen vaikuttavat monet asiat eikä edellä mainittujen ominaisuuksien todellinen määrä määräydy yksiselitteisesti näkösyvyydestä. Kuitenkin, mitä huonompi järven veden laatu on, sen pienempi on näkösyvyys.

## Mittaaminen
Mittaväline on valkolevy tai secchilevy, joka on pyöreä ja halkaisijaltaan 20 senttimetriä. Se on usein kiinnitettynä pitkään varteen, jossa on valmiina syvyysasteikko. Kun mitataan kirkkaan järven näkösyvyyttä, on käytännöllisempää kiinnittää levy naruun, jossa on syvyysmerkinnät esimerkiksi solmuina.

Levy painetaan veden pinnan alle esimerkiksi veneestä tai laiturilta. Eri syvyyksiä kokeilemalla huomataan kohta, jossa levy ei enää erotu pinnalta katsoen. Tämän kohdan syvyys on määritelmän mukaan näkösyvyys. Esimerkiksi plankton kykenee yhteyttämään auringon valossa noin kaksi kertaa näkösyvyyden verran.

## Esimerkkejä
Seuraavassa on erityyppisten järvien arvioituja näkösyvyyksiä: 
* rehevä järvi, jolla on voimakas planktonsamennus: 0,2–0,3 metriä
* karu humusjärvi: 0,8–1,5 metriä
* suuret suomalaiset järvet: 3–7 metriä
* kirkkaat vähähumuksiset järvet: 10–15 metriä
Jos järvi on erittäin hapan, sakkautuvat humushiutaleet järven pohjalle ja vesi kirkastuu.

## Lähteet
*
### Viitteet

## Aiheesta muualla
* Luonnontila.fi: Näkösyvyys
Omavaraisuus

**Omavaraisuus** voi viitata seuraaviin aiheisiin:

*autotrofisuus eli omavaraisuus, biologiassa eliön kyky yhteyttää; 
*omavaraistalous, taloustieteessä talous, jossa kaikki tai ainakin valtaosa tarvittavista tuotteista valmistetaan itse; 
*omavaraisuusaste, yrityksen rahoitusrakenteen tunnusluku.
Juurtomadonlakki

**Juurtomadonlakki** (*Deconica merdaria*) on lannalla ja puutarhoissa viihtyvä vähämadonlakkeihin kuuluva sienilaji. Sen tunnistaa limaisesta kellertävänvalkoisesta lakista, renkaallisesta, vaaleasta muutaman millin paksuisesta jalasta sekä vaaleista, sienen iän myötä mustuvista heltoista. Sieni on kohtalaisen yleinen koko Suomessa. 

## Lähteet
Metsämadonlakki

**Metsämadonlakki** (*Deconica phyllogena*, aiemmin *Psilocybe phyllogena* syn. *P. rhombispora*) on vähämadonlakkeihin kuuluva ruskea tai vaaleanruskea sienilaji. Pinta on usein limainen. Sieni kasvaa havumetsissä harvinaisena koko Suomessa. Jalka on ruskea ja hyvin ohut. Metsämadonlakki ei ole ruokasieni.

## Lähteet
* Kuvauksia madonlakeista

### Viitteet
Virvoitusjuomavero

**Virvoitusjuomavero** on Suomessa vuonna 1940 käyttöön otettu valtiolle suoritettava valmistevero, jota on kannettu ansiotarkoituksessa valmistetuista limonadeista ja muista hiilihapotetuista virvoitusjuomista. Verolliset juomalajit ovat vaihdelleet vuosien varrella. Veronalaisia tuotteita ovat olleet myös puolivalmisteet, joista on valmistettu juomia tarjoilupaikalla. Vuoden 1999 alusta lähtien alle 50&nbsp;000 litraa vuodessa tuottavia valmistajia tai maahantuojia ei ole verotettu.

Lain noudattamista valvoivat aluksi leima- ja valmisteverokonttori sekä tulli- ja poliisiviranomaiset. Myöhemmin valvonta oli tulliviranomaisten ja poliisin asiana. Veron nimike muuttui 1994, kun säädettiin laki makeis- ja virvoitusjuomaverosta, joka tuli voimaan vuoden 1995 alussa. Entiseen virvoitusjuomavero-nimikkeeseen palattiin vuonna 1998.

Vuoden 2011 alusta lakia muutettiin sisältämään myös mm. pullotetut maustetut ja maustamattomat vedet, mehut, sokerittomat virvoitusjuomat ja sen tasoa nostettiin 7,5 senttiin litralta. Hallitus katsoo tällä kerättävän n. 135 miljoonaa euroa verotuloja vuodessa (aiemmin 35 miljoonaa euroa vuodessa).

Kaupan myymälätiloissa valmistetusta mehusta ja smoothiesta pitää maksaa virvoitusjuomaveroa, jos tuotettu määrä on yli 50 000 litraa kalenterivuodessa. Jos tuotettu juomamäärä on alle 50 000 litraa kalenterivuodessa, sekä yritys on oikeudellisesti ja taloudellisesti riippumaton muista saman toimialan valmistajista, virvoitusjuomaveroa ei tarvitse maksaa. Tällöin yrityksen täytyy tehdä pientuottajailmoitus Verohallinnolle.

## Lähteet

## Aiheesta muualla
* Laki virvoitusjuomaverosta
Optimi (biologia)

**Optimilla** tarkoitetaan biologiassa eliölle parhaiten sopivia olosuhteita. Optimissa laji menestyy parhaiten ja tuottaa paljon jälkeläisiä.

## Lähteet
*
Estadio Félix Capriles

**Estadio Félix Capriles** on monikäyttöinen stadion Cochabambassa Boliviassa. Nykyään sitä käytetään enimmäkseen jalkapallossa Club Jorge Wilstermannin kotikenttänä. Stadionille mahtuu 32 000 ihmistä.
Palautusistutus

**Palautusistutus** eli **takaisinistutus** tarkoittaa prosessia, jossa kokonaan tai paikallisesti luonnosta hävinnyt laji koetetaan siirtoistuttaa takaisin sen alkuperäiseen elinympäristöön. Palautusistutus voi joskus onnistua palauttamaan lajin kannan jopa elinvoimaiseksi. Toisaalta eläinten kohdalla yleistä on myös se, että eläintarhassa eläneet yksilöt eivät menesty luonnossa. Tähän on useita syitä: vankeudessa eläneet eläimet eivät esimerkiksi ole välttämättä tarpeeksi tottuneita hankkimaan itse ravintoa, välttämään petoja tai elämään laumoissa. Tarhattujen yksilöiden geneettinen monimuotoisuus voi olla suppea perustajavaikutuksen takia, jolloin ne voivat olla alttiita esim. perinnöllisille sairauksille.

Luonnosta jollakin toisella alueella pyydystetyt ja uuteen paikkaan siirretyt yksilöt selviävät yleensä paremmin; Suomessa tästä ovat esimerkkeinä sukupuuttoon metsästettyjen euroopanmajavan ja metsäpeuran onnistuneet siirtoistutukset.

## Katso myös
* Ex situ -suojelu
* Villiinnytys
* Sukupuutosta palauttaminen

## Lähteet
* 
*
Parasitoidi

**Parasitoidi** on eliö, joka elää elinkiertonsa osittain vapaana ja osittain loisien isäntäeliössään. Lopulta parasitoidi tappaa isäntäeliönsä. On arvioitu, että noin neljännes maailman eliölajeista olisi parasitoidihyönteisiä. Parasitoidit ovat kuluttajia.

## Esimerkkejä parasitoideista
### Hyönteisiä
*Kaksisiipiset
**Loiskärpäset (*Tachinidae*)
**Naamiokärpäset (*Conopsidae*)
**Ruutukärpäset (*Sarcophagidae*)
**Suurpääkärpäset (*Pipunculidae*)

*Kierresiipiset

*Kovakuoriaiset
***[[Ripiphoridae]]*
***[[Rhipiceridae]]*

*Pistiäisissä esiintyy valtava joukko parasitoideja ja piirre esiintyy lahkon sisällä laikuittain. Huomattavia parasitoidiryhmiä ovat esimerkiksi:
**Ahmaspistiäiset (*Ichneumonidae*)
**Kiilupistiäiset (*Chalcidoidae*)
**Vainopistiäiset (*Braconidae*)

*Perhoset
***[[Epipyropidae]]*

### Muita eläinryhmiä
*Ripsieläimet
*jotkin Sukkulamadot mm. heimoissa *[[Steinernematidae]]* ja *[[Heterorhabditidae]]*
*Jouhimadot, esimerkiksi *[[Spinochordodes tellinii]]*

### Sieniä
**[[Beauveria]]*-suku
**[[Cordyceps]]*-suku
**[[Metarhizium]]*-suku

## Lähteet
*
Tummakirjoheltta

**Tummakirjoheltta** (*Panaeolus ater*) on kellanruskea kirjohelttoihin kuuluva sienilaji. Lakki on kostealla säällä tummanruskea. Sieni kasvaa niityillä ja ruohikkomailla. Sienen heltat ovat ensin harmaanruskeat ja muuttuvat sienen vanhetessa mustiksi. Jalka on ruskehtava, muuta sientä vaaleampi. Sieni on harvinainen koko Suomessa. 

## Lähteet

## Aiheesta muualla
*Valokuva  Bioimages
Harmaakirjoheltta

**Harmaakirjoheltta** (*Panaeolus sphinctrinus*) on kirjohelttasieniin kuuluva harmaanruskea tai harmahtava sienilaji. Heltat ovat harmaat, vanhemmiten kokonaan mustat. Jalka on muuta sientä vaaleampi. Psykoaktiivinen, psilosybiiniä sisältävä reunuskirjoheltta on harmaakirjoheltan lähisukulainen. Sieni kasvaa lannalla yleisenä koko Suomessa.

## Lähteet
Nurmikirjoheltta

**Nurmikirjoheltta** (*Panaeolina foenisecii*, syn. *Panaeolus foenisecii*) on kirjohelttoihin kuuluva punaruskea, vanhemmiten violetiksi muuttuva sienilaji. Lakki on 1–3 senttimetriä leveä ja muodoltaan kellomainen tai kupera. Heltat ovat nuorella sienellä vaaleanharmaat, vanhemmilla kirjavat tai tummanruskeat. Itiöpöly on violetinruskeaa. Jalka on vaaleanruskea ja 5–7 senttimetriä pitkä. Sieni kasvaa laidunmailla, puistoissa, pihoilla ja nurmikoilla hyvin yleisenä koko Suomessa. Kasvuaika on heinäkuusta lokakuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Nurmikirjoheltta (''Panaeolina foenisecii'')
* MushroomExpert.com: ''Panaeolus foenisecii''
Maakunnanvoudinvirasto

**Maakunnanvoudinvirasto** () oli vuonna 1980 toimintansa aloittanut oikeusministeriön alainen virasto, joka toimi ulosottoviranomaisena ja rikostuomioiden täytäntöönpanoviranomaisena Ahvenanmaan maakunnassa. Ulosottomiehenä maakunnassa toimi maakunnanvouti, ja hänen apunaan ulosottoapulainen. Ulosottoapulainen toimi myös haastemiehenä. Maakunnanvoudinvirastossa voi olla myös kanslianhoitaja, kanslisti, apulaiskanslisti ja toimistoapulainen.

Maakunnanvoudin nimitti oikeusministeriö ja ulosottoapulaisen Ahvenanmaan maakunnan lääninhallitus. Muut työntekijät nimitti maakunnanvouti. Ennen viraston perustamista ulosottoasioita hoitivat maakunnan nimismiehet ja Maarianhaminan maistraatti.

Maakunnanvoudinvirasto lakkautettiin 1. joulukuuta 2020, jolloin muodostettiin valtakunnallinen Ulosottolaitos.

## Lähteet
* Laki Ahvenanmaan maakunnan maakunnanvoudinvirastosta, 898/1979
* Asetus Ahvenanmaan maakunnan maakunnanvoudinvirastosta, 65/1980

### Viitteet
Reunuskirjoheltta

**Reunuskirjoheltta** (*Panaeolus cinctulus*, *Panaeolus subbalteatus*) on kirjohelttoihin kuuluva punaruskea sienilaji. Lakki on ruskea, keskeltä vanhemmiten vaaleneva. Jalka on jopa 10 cm pitkä ja muutaman millin paksuinen. Sieni kasvaa lannassa, nurmialueilla ja puutarhoissa melko harvinaisena koko Suomessa. Reunuskirjoheltta sisältää psykedeelisiä vaikutuksia omaavaa psilosybiiniä. Sitä on käytetty myös päihteenä.

## Lähteet
Blessthefall

**Blessthefall** on yhdysvaltalainen post-hardcorea, screamoa ja metalcorea yhdistelevä yhtye Arizonan Phoenixista. Heidän esikoisalbuminsa *His Last Walk* julkaistiin 10. huhtikuuta 2007.

## Historia
Blessthefallin alkuperäiseen kokoonpanoon kuuluivat kitaristit Mike Firsby ja Miles Bergsma sekä rumpali Matt Traynor, laulaja Craig Mabbitt ja basisti Jared Warth. Kitaristi Eric Lambert liittyi yhtyeeseen vuonna 2005 korvaamaan Bergsman, joka lähti opiskelemaan Berklee College of Musiciin Bostoniin. Yhtye julkaisi kolmiraitaisen EP:n vuoden 2005 puolivälissä.

Blessthefallin esikoisalbumi *His Last Walk* julkaistiin 10. huhtikuuta 2007. Albumia on myyty yli 65&nbsp;000 kappaletta. Yhtyeen ensimmäisen Euroopan-kiertueen aikana loppuvuodesta 2007 laulaja Craig Mabbitt päätti lähteä yhtyeestä. Syyskuussa 2008 Mabbittin seuraajaksi julkistettiin aiemmin Take The Crown -yhtyeessä laulanut Beau Bokan.

Toukokuussa 2009 Blessthefall teki levytyssopimuksen Fearless Recordsin kanssa, ja *Witnessiksi* nimetty toinen albumi ilmestyi saman vuoden lokakuussa. Sitä seurasivat *Awakening* lokakuussa 2011 ja *Hollow Bodies* elokuussa 2013.

## Jäsenet
### Nykyiset
* Beau Bokan – laulu
* Eric Lambert – kitara
* Jared Warth – basso, laulu
* Matt Traynor – rummut
* Elliott Gruenberg – kitara


2014-06-05 Vainsteam Blessthefall Beau Bokan 04.jpg|Beau Bokan, 2014
2014-06-05 Vainsteam Blessthefall Elliott Gruenberg 03.jpg|Elliott Gruenberg, 2014
2014-06-05 Vainsteam Blessthefall Eric Lambert 04.jpg|Eric Lambert, 2014
2014-06-05 Vainsteam Blessthefall Jared Warth 01.jpg|Jared Warth, 2014


### Entiset
* Miles Bergsma – kitara
* Craig Mabbitt – laulu
* Mike Frisby – kitara

## Julkaisut

* 2005 *Black Rose Dying* (EP)
* 2006 *Blessthefall* (EP)
* 2007 *His Last Walk*
* 2009 *Witness*
* 2011 *Awakening*
* 2013 *Hollow Bodies*
* 2015 *To Those Left Behind*
* 2018 *Hard Feelings*

## Lähteet

## Aiheesta muualla

* Yhtyeen kotisivut  
* 
* Blessthefall Allmusic-sivustolla
Skaun

**Skaun** on kunta Trøndelagin läänissä Norjassa. Skaun perustettiin vuonna 1965 yhdistämällä aiemmat Skaunin, Børsan ja Buvikin kunnat. Aiempi Skaunin kunta oli perustettu vuonna 1890 nimellä Børseskognen erottamalla se Børsasta. Vuonna 1932 se nimettiin Skauniksi.

Vuoden 2024 alussa kunnassa oli 8&nbsp;484 asukasta. Kuntakeskus Børsan lisäksi Skaunissa sijaitsevat Viggjan, Eggkleivan ja Buvika/Ilhaugenin taajamat.

## Kuvia

Skaun rådhus (01).JPG|Kunnantalo
Skaun kyrkje.jpg|Skaunin kirkko
Husaby kirkeruin 6 fra RA.jpg|Einar Tambarskjelven asuinpaikan Husabyn rauniot. Husaby on myös yksi tapahtumapaikoista Sigrid Undsetin historiallisessa *Kristiina Lauritsantytär* -trilogiassa.
Menhirs in Børsa.JPG|Vaakunassa kuvatut bautakivet.


## Tunnettuja henkilöitä
* Egil Aarvik (1912–1990), poliitikko
* Gudmund Restad (1937–2021), poliitikko

## Lähteet

## Aiheesta muualla
Juho Saarenheimo

**Juho Saarenheimo** (30. heinäkuuta 1896 Muolaa – 30. huhtikuuta 1947) oli suomalainen suojeluskuntaupseeri ja liikemies. Hänen vanhempansa olivat metsätyönjohtaja Juho Saarenheimo ja Vilhelmiina Juhontytär. Hänet vihittiin avioliittoon vuonna 1921 Lempi Aili Maria Kiviluodon kanssa. 

## Opinnot
Saarenheimo kävi kansakoulun ja Viipurin kauppakoulua vuosina 1914 – 1915. Hän suoritti 2. Divisioonan tiedonantokurssin vuonna 1919 ja alue- ja paikallispäälliköiden täydennyskurssin Suojeluskuntain päällystökoulussa vuonna 1922.

## Jääkärikausi
Tämä muolaalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 30. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Rintamakomennuksensa jälkeen hän oli keuhkotaudin takia kuusi kuukautta hoidettavana Lyypekin reservisairaalassa, josta hänet siirrettiin 8. maaliskuuta 1917 pataljoonan täydennysjoukkoon, mistä hänet laskettiin 13. maaliskuuta 1917 siviilitöihin. Hän palasi takaisin pataljoonaan tammikuussa 1918.

## Suomen sisällissota

Hän saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan Joukkueenjohtajaksi 4. Jääkärirykmentin 9. jääkäripataljoonan 2. komppaniaan ja otti osaa Viipurissa.

## Sisällissodan jälkeinen aika
Saarenheimo palveli sisällissodan jälkeen edellä mainitusta joukko-osastosta muodostetussa Jääkäripataljoona n:o 4:ssä, jolla myöhemmin on ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona. Pataljoonassa hänet oli sijoitettu 1. komppaniaan. Hänet siirrettiin 13. lokakuuta 1918 Vuoristoprikaatin miinanheittäjäosastoon ja 15. tammikuuta 1919 alkaen 2. Divisioonan miinaheittäjäkomppaniaan. Armeijasta hän erosi 25. kesäkuuta 1919 vai liittyäkseen 1. huhtikuuta 1919 Karjalan (Aunuksen) retkikuntaan, missä hän toimi yhdysupseerina 1. pataljoonassa 15. elokuuta 1919 saakka. Sotaretkeltä palattuaan hän astui suojeluskuntajärjestön palvelukseen ja hän toimi paikallispäällikkönä Säiniöllä 1. lokakuuta 1919 -30. syyskuuta 1921 välisen ajan ja Valkealassa  1. lokakuuta 1921 – 30. kesäkuuta 1923 välisen ajan. Armeijan palvelukseen hän astui toistamiseen 1. helmikuuta 1925 koulutusaliupseeriksi Suomen valkoisen kaartin .8. komppaniaan, missä hän palveli 15. helmikuuta 1926 saakka, jonka jälkeen hänet siirrettiin varusmestariksi 15. syyskuuta 1926 Rannikkotykistörykmentti 2:n 1. patteristoon, missä hän palveli 15. syyskuuta 1927 saakka, jonka jälkeen erosi armeijasta ja siirtyi liikemieheksi Hän oli vuodesta 1930 alkaen keuhkotaudin takia työhön kykenemätön.

## Lähteet
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.

### Viitteet
Annie-gaala 1975

**Annie-gaala 1975** oli neljättä kertaa järjestetty palkintogaala, jossa jaettiin vuotuiset Annie-palkinnot vuoden 1975 parhaille animaatioiden tekijöille.

## Voittajat

### Winsor McCay -palkinto
* Walt Disney
* Faith Hubley
* John Hubley
* Norman McLaren
Annie-gaala 1976

**Annie-gaala 1976** oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1976 parhaille animaatioiden tekijöille.

## Voittajat
Voittajat lihavoituna:

### Winsor McCay -palkinto
***[[Robert Cannon]]**
***[[Hugh Harman]]**
***[[Rudolf Ising]]**
***[[Ward Kimball]]**
***[[Michael Maltese]]**
***[[George Pal]]**
Annie-gaala 1977

**Annie-gaala 1977** oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1977 parhaille animaatioiden tekijöille. Gaalan aikana palkittu Mel Blanc oli ensimmäinen henkilö, joka palkittiin äänityöstään animaation parissa.

## Voittajat
Voittajat lihavoituna:

### Winsor McCay -palkinto
***[[Joseph Barbera]]**
***[[Mel Blanc]]**
***[[Oskar Fischinger]]**
***[[William Hanna]]**
***[[Milt Kahl]]**
***[[Bill Scott]]**
Selbu

**Selbu** on kunta Trøndelagin läänissä Norjassa. Kunnalla on maapinta-alaa 1&nbsp;140 neliökilometriä, ja asukkaita vuoden 2024 alussa 4&nbsp;216.

Selbun kunta perustettiin vuonna 1838. Tydalin kunta erotettiin siitä 1901. Selbun hallinnollinen keskus on Mebonden.

Selbussa ilmestyy paikallislehti *[[Selbyggen]]*.

## Kuvia

Selbu church.jpg|Selbun kirkko
Selbuvotter.jpg|Lapasia perinteisellä Selbu-kuviolla, joka on myös kunnanvaakunan aiheena.


## Tunnettuja henkilöitä
* Belle Gunness (1859 – oletettavasti 1908), sarjamurhaaja

## Lähteet

## Aiheesta muualla
Asim Ferhatović Hase Stadium

**Asim Ferhatović Hase Stadium** (ent. **Olimpijski Stadion Koševo**) on monikäyttöinen stadion Sarajevossa Bosnia ja Hertsegovinassa. Se muistetaan ehkä parhaiten vuoden 1984 talviolympialaisten olympiastadionina. Stadion avattiin vuonna 1952, ja sitä remontoitiin ja laajennettiin vuonna 1984 olympialaisia varten.

Nykyään stadionia käytetään enimmäkseen jalkapallossa, sillä se toimii sekä Bosnia ja Hertsegovinan jalkapallomaajoukkueen että FK Sarajevon kotikenttänä.

Stadion on nimetty Asim Ferhatovićin, jugoslavialaisen jalkapalloilijan mukaan.

## Lähteet

## Aiheesta muualla
Sinikka Linkomies-Pohjala

**Sinikka Sorella Linkomies-Pohjala** (o.s. **Linkomies**, ent. **Karhuvaara**; 13. marraskuuta 1929 Helsinki – 27. tammikuuta 2000 Pori) oli suomalainen Kokoomuksen kansanedustaja.

Linkomies-Pohjala valmistui filosofian maisteriksi Helsingin yliopistosta vuonna 1957 ja työskenteli ruotsin kielen vanhempana lehtorina Arkadian yhteislyseossa vuosina 1954–1969. Eduskuntaan hänet valittiin Kansallisen Kokoomuksen edustajana Helsingin vaalipiiristä vuonna 1970. Hänen kansanedustajauransa kesti vuoteen 1983 ja hän toimi erityisesti laki-, ulkoasiain- ja sivistysvaliokunnissa. Vuosina 1973–1980 hän oli Helsingin kaupunginvaltuuston jäsen.

Sinikka Linkomies-Pohjalan isä oli pääministerinäkin toiminut Helsingin yliopiston rehtori ja kansleri Edwin Linkomies. Hän oli vuosina 1952–1979 naimisissa Kai Karhuvaaran kanssa. Perheen pojista Lauri ja Pekka Karhuvaara ovat tunnettuja toimittajia. Vuodesta 1983 kuolemaansa saakka Linkomies-Pohjala oli aviossa kansanedustaja Toivo T. Pohjalan kanssa.

## Lähteet

## Kirjallisuutta
* 
*
Annie-gaala 1979

**Annie-gaala 1979** oli kahdeksatta kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään.

## Voittajat
Voittajat lihavoituna:

### Winsor McCay -palkinto
***[[Clyde Geronimi]]**
***[[Bill Melendez]]**
***[[Otto Messmer]]**
***[[Mae Questel]]**
Annie-gaala 1978

**Annie-gaala 1978** oli seitsemättä kertaa järjestetty palkintogaala, jossa jaettiin vuotuiset Annie-palkinnot vuoden 1978 parhaille animaatioiden tekijöille.

## Voittajat
Voittajat lihavoituna:

### Winsor McCay -palkinto
***[[Hans Conried]]**
***[[Dick Huemer]]**
***[[Ub Iwerks]]**
***[[Carl W. Stalling]]**
***[[Jay Ward]]**
Francistown Stadium

**Francistown Stadium** on monikäyttöinen stadion Francistownissa Botswanassa. Se valmistui vuonna 2009, ja sitä käyttää TAFIC FC. Stadionilla on 27 000 katsomopaikkaa.
Harald Tammer

**Harald Tammer** (9. tammikuuta 1899–6. kesäkuuta 1942) oli virolainen toimittaja, yleisurheilija ja painonnostaja.

Tammer, joka oli osallistunut vapaaehtoisena Viron vapaussotaan (1918–1920), kilpaili 1920 Antverpenin olympialaisissa kuulantyönnössä ja sijoittui kuudenneksi. Hän toimi myös Viron joukkueen lipunkantajana. Kaksi vuotta myöhemmin kotikaupungissaan Tallinnassa käydyissä painonnoston MM-kilpailuissa Tammer voitti raskaan sarjan (yli 82,5 kg) kultamitalin. 1924 Pariisin olympialaisissa hän saavutti painonnostosta pronssia raskaasta sarjasta ja sijoittui 12. sijalle kuulantyönnössä. Hän osallistui myös 1928 ja 1936 kesäolympialaisiin.

Välissä Tammer oli valmistunut pariisilaisesta *École libre des sciences politiques* -oppilaitoksesta, työskenteli toimittajana ja vuosina 1933–1940 Eesti Päevalehden päätoimittajana. Hän toimi myös Tallinnan Rotary-klubin puheenjohtajana. Helmikuussa 1941 Tammer joutui venäläisten vangiksi. Häntä syytettiin virolaisten vakoojaksi. Hänet karkotettiin Siperiaan kymmeneksi vuodeksi, mutta hän ei koskaan palannut takaisin. Tammer kuoli seuraavana vuonna  vankileirillä Nižni Novgorodin alueella.

## Lähteet

## Aiheesta muualla
* http://www.chidlovski.net/liftup/l_athleteResult.asp?a_id=267
Pintavesi

**Pintavesi** on vesialueilla, kuten joissa ja järvissä, oleva maanpäällisen veden pintaosa. Pintaveden alapuolella on syvä vesi, jota on merissä monta kerrosta. Pintaveden ulkopuolellisiin vesistön osiin kuuluvat maan pinnalta maahan imeytyneestä vedestä koostuva pohjavesi ja muut maanalaiset vedet, joita ovat maanalainen joki ja maanalainen järvi. Pintaveteen on liuennut ilmaa ja sen kovuus on yleensä alhainen. Pintaveden lämpötila vaihtelee runsaasti vuodenajan mukaan: kesällä pintavesi on lämmintä ja talvella kylmää.

Pintavesiä voidaan luokitella niiden ekologisen ja kemiallisen tilan mukaan. Ekologisessa luokittelussa vettä tarkastellaan ensisijaisesti sen biologisten laatutekijöiden kuten levien, kasvien ja eläinten valossa. Arvioinnissa otetaan tällöin huomioon myös veden laatutekijät kuten pH-arvo ja näkösyvyys. Kemiallista tilaa arvioidaan tutkimalla pintavedessä esiintyviä kemiallisten aineiden pitoisuuksia. Kaivostoimintaa tai muuta teollisuustoimintaa suunniteltaessa otetaan huomioon toiminnan vaikutukset låhistöllä sijaitseviin pintavesiin. Tällöin otetaan huomioon vesistön biologiset, hydrologiset ja morfologiset tekijät ja huomioon otettaviin seikkoihin kuuluvat patojen vaikutukset ympäristöön.

Pintavesien lämpötiloja tarkkaillaan vesien ollessa sulana yleensä ranta-alueilla. Lämpötilat tarkastetaan aamuisin. Suurten järvien lämpötiloja arvioidaan ja ennustetaan  satelliittien kautta. 

## Lähteet
*

### Viitteet
Marja-Leena Sukula

**Marja-Leena Sukula** (o.s. **Tyllinen**, 12. huhtikuuta 1946 Järvenpää – 25. tammikuuta 2000 Helsinki) oli suomalainen itseoppinut viihdetaiteilija.

Sukulan tunnetuin roolihahmo oli laitapuolen kulkija Kassi-Alma, jota hän esitti kolmenkymmenen vuoden ajan ympäri Suomea ja lisäksi suomalaisyhteisöille Espanjassa ja Australiassa. Televisiossa Kassi-Alma tuli tutuksi 1990-luvulla TV2:n viihdesarjassa *[[Kansan huvit]]*. Televisiossa Sukula oli esiintynyt jo 1970-luvulla. Hänen muita roolihahmojaan olivat iskelmätähti Mailis Sulka ja mustalaisnainen Miranda, jotka Kassi-Alman tavoin olivat hänen itsensä kehittelemiä.

Sukula voitti vuonna 1978 Nuoret kyvyt -kilpailun. Vuonna 1994 Esiintyvät taiteilijat ry valitsi hänet vuoden viihdetaiteilijaksi. Hän oli kokki Jyrki Sukulan äiti.

Sukula kuoli nukkuessaan 25. tammikuuta 2000 vain 53-vuotiaana. Kuolinsyyksi paljastui aortan repeämä

## Lähteet
* 

### Viitteet

## Aiheesta muualla
* Yle Elävä arkisto: Kassi-Alman ensiesiintyminen
* Yle Elävä arkisto: Kassi-Alma oppii hiphopin
* Yle Elävä arkisto: Hirmunen ja Alma-Jänis
Bekzat Sattarhanov

**Bekzat Sejilhanuly Sattarhanov** (; 4. huhtikuuta 1980 Šymkent, Kazahstanin SNT, Neuvostoliitto – 31. joulukuuta 2000 Šymkent, Kazakstan) oli kazakstanilainen nyrkkeilijä ja olympiavoittaja.

Sattarhanov voitti kultamitalin höyhensarjassa (alle 57&nbsp;kg) vuoden 2000 Sydneyn olympialaisissa voitettuaan loppuottelussa amerikkalaisen Ricardo Juarezin. 

Sattarhanov kuoli uudenvuoden aattona 2000 auto-onnettomuudessa.

## Aiheesta muualla
* http://www.bekzat.freenet.kz/
Puistoherkkusieni

**Puistoherkkusieni** (*Agaricus bitorquis*) on valkoinen tienvarsilla, puistoalueilla, nurmikoilla ja puutarhoissa viihtyvä herkkusienilaji. Sen heltat ovat ensin punaiset, sitten tummanruskeat. Jalka on valkoinen. Sieni on hyvä ruokasieni, mutta saattaa kerätä raskasmetalleja. Jalka on valkoinen ja siinä on kaksi rengasta. Sienen lakki on usein hiekkainen, koska se on kehittynyt jo maassa.

Viljelyherkkusieni on herkkusienistä eniten myyty laji maailmassa, puistoherkkusientäkin on kokeiltu viljellä. Kaupassa myytävät valkoiset vaaleahelttaiset herkkusienet ovat keskenkasvuisina poimittuja, koska kuluttajat eivät suosi tummahelttaisia sieniä.

## Lähteet

## Aiheesta muualla
*Tiede-lehti: Puiston sienet ovat jopa puhtaampia kuin serkut metsässä.
*Laji.fi: puistoherkkusieni (''Agaricus bitorquis'')
*''Agaricus bitorquis'', puistoherkkusieni @ Natural Fungi in Finland Kuvia.
Pistekuormitus

**Pistekuormitus** tarkoittaa erilaisia päästöjä, jotka ovat peräisin pistelähteistä. Pistekuormitusta on suhteellisen helppo vähentää. **Pistelähteellä** tarkoitetaan pistemäistä päästölähdettä, joita ovat muun muassa yhdyskuntajätteen puhdistuslaitokset, kalankasvatuslaitokset ja teollisuuslaitokset.

## Lähteet
*
Estádio ADC Parahyba

**Estádio ADC Parahyba** on monikäyttöinen stadion São José dos Camposissa Brasiliassa. Nykyään sitä käytetään enimmäkseen jalkapallossa Clube Atlético Joseensen kotikenttänä. Stadionille mahtuu 4 000 ihmistä.
Damon Knight Memorial Grand Master Award

**Damon Knight Memorial Grand Master Award** on Science Fiction and Fantasy Writers of America -järjestön (SFWA) jakama palkinto. Se jaetaan elämäntyöstä elossa olevalle tieteis- tai fantasiakirjailijalle. Ehdotuksen palkinnon saajasta tekee järjestön puheenjohtaja. Palkinto ei ole varsinaisesti Nebula-palkinto, mutta se luovutetaan samassa palkintogaalassa.

Alun perin palkinto oli nimeltään Grand Master Award, mutta vuonna 2002 se nimettiin uudelleen samana vuonna edesmenneen SFWA:n perustajan ja ensimmäisen puheenjohtajan Damon Knightin mukaan.

## Palkitut

Vuoteen 1995 saakka palkintojen määrä oli rajoitettu kuuteen per vuosikymmen.

## Lähteet

* 
* https://nebulas.sfwa.org/grand-masters/
Puistotalvijuurekas

**Puistotalvijuurekas** (*Flammulina velutipes*) on lehtipuiden rungoilla kasvava sienilaji, joka kestää hyvin pakkasia. Puistotalvijuurekas suosii raitaa ja muita pajuja (*Salix*), joskus myös lehmusta. Sieni esiintyy myöhäissyksystä kevääseen saakka. Sienen lakki on kellanruskea, noin 2-5 cm kokoinen, usein hyvin limainen, jalka 5–10 cm pitkä ja heltat kellanvalkoiset. Puistotalvijuurekas on hyvä ruokasieni. Puistotalvijuurekas kuuluu lahottajiin, ja sen voi sekoittaa muihin lahopuulla kimppuina kasvaviin sieniin, kuten lahokoihin (*Hypholoma*) ja helokoihin (*Pholiota*).

Puistotalvijuurekas kuuluu talvijuurekkaiden sukuun (*Flammulina*). Vielä 2000-luvulle asti ajateltiin, että se on sukunsa ainoa edustaja Suomessa. Lajin suomenkielinen nimi oli tuolloin yksinkertaisesti *talvijuurekas*. Myöhemmin on kuitenkin paljastunut, että Suomessa on useita talvijuurekaslajeja, joiden erot ovat pääosin mikroskooppisia. Itä-Aasiassa suosittu *enokitake* luokiteltiin vuoteen 2018 samaksi lajiksi puistotalvijuurekkaan kanssa, mutta nykyään se tunnetaan omana lajinaan, viljelytalvijuurekkaana (*Flammulina filiformis*).

## Lähteet

## Aiheesta muualla
* Luontoportti: Talvijuurekas (''Flammulina velutipes'')
* Suomen luonto: Japanilaisten herkku – Suomessa lähes tuntematon
* Talvijuurekas s. 20 UPM:n Metsiemme ruokasieniä -opasvihkossa
* Encyclopedia of Life (EOL): Flammulina velutipes 
* Mushroom Expert: Flammulina velutipes
Nurmiherkkusieni

**Nurmiherkkusieni** (*Agaricus campestris*) on valkoinen ruohikoissa, nurmikoilla ja niityillä viihtyvä valkoinen herkkusienilaji. Sen heltat ovat nuorilla sienillä punertavat, vanhemmilla tummanruskeat. Sieni on hyvä ruokasieni, mutta sitä ei pidä poimia teollisuuslaitosten tai liikenneväylien varrelta, koska sieni saattaa kerätä itseensä raskasmetalleja. Sieniä voi kerätä kesäkuusta lokakuuhun.

## Lähteet
Agaricus essettei

**Agaricus essettei** on valkoinen kuusen seurassa viihtyvä herkkusienilaji. Sienen lakki on silkinvalkoinen, ja kosketettaessa siihen muodostuu keltaisia täpliä. Sienen jalka on valkoinen. Heltat ovat aluksi punertavat, myöhemmin tummanruskeat. Lajia on pidetty melko yleisenä Suomen kuusimetsissä, mutta Suomen Lajitietokeskuksen mukaan *Agaricus essettei* ei ole suomalainen laji. Laji tunnettiin aiemmin nimellä kuusiherkkusieni, mutta nykyään kyseistä nimeä käytetään lajista *[[Kuusiherkkusieni|Agaricus sylvicola]]*.

## Lähteet